Ikki fuqaro jarohat oldi. Foto: O‘zA 14 aprel kuni ertalab Qashqadaryo viloyatining Kitob tumanidagi Taxtaqoracha dovoni avtomobil yo‘lining 1139-kilometrida Samarqand – Qashqadaryo yo‘nalishi bo‘yicha harakatlanib ketayotgan Isuzu rusumli yuk avtomobili jarlikka qulagan va yonib ketgan. Bunga haydovchining ehtiyotsizlik oqibatida boshqaruvni yo‘qotgani sabab bo‘lgani aytilmoqda. Qashqadaryo viloyati Favqulodda vaziyatlar boshqarmasi qutqaruvchilar guruhi manzilga yetib borib, yong‘in oqibatlarini bartaraf etgan. Yuk mashinasida bo‘lgan 24 yoshli O.A hamda unga hamrohlik qilayotgan A.O mashinadan sakrashga ulgurgan. Oqibatda ular tan jarohati olgan va tuman tibbiyot birlashmasiga yuborilgan. Hozirda ularning ahvoli yaxshi.